**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 16**

Днес, 06.10.2023 г. от 17.00ч., се проведе заседание на Общинска избирателна комисия Ямбол, при следния дневен ред:

1. Проект на решение относно промени в състави на СИК на членове от квотата на партия „ИМА ТАКЪВ НАРОД“ на територията на община Ямбол, при произвеждане на изборите за общински съветници и кметове на 29 октомври 2023г. – докладчик Димитър Събев.

2. Проект на решение относно изменение на Решение №54-МИ от 29.09.2023г. на ОИК Ямбол, поради настъпила промяна в обстоятелствата, досежно фамилното име на член на СИК на територията на община Ямбол, при произвеждане на изборите за общински съветници и кметове на 29 октомври 2023г. – докладчик Ани Канева.

3. Проект на решение относно определяне и упълномощаване на членове на Общинска избирателна комисия Ямбол за приемане на отпечатаните хартиени бюлетини и ролките със спeциализирана хартия за машинно гласуване за община Ямбол, при произвеждане на изборите за общински съветници и кметове на 29 октомври 2023г – докладчик Виолина Кавалджиева.

4. Протоколно решение за определяне член на ОИК Ямбол, който съвместно с председателя да подпише приетите на настоящото заседание решения и други документи, при необходимост – докладчик Ани Канева.

5. Входяща поща - докладчик Русалина Мирославова.

6. Разни.

**ПРИСЪСТВАХА:** 6 членове – Ани Канева, Русалина Мирославова, Виолина Кавалджиева, Милена Иванова, Галя Карчева, Димитър Събев.

**ОТСЪСТВАХА**: 5 членове – Пенка Илиева, Снежана Енчева, Ангел Ангелов, Светлина Карапетрова, Катя Апостолова.

Заседанието бе открито в 17.00 часа от председателя Ани Канева.

**АНИ КАНЕВА:** Уважаеми колеги, в зала сме 6 членове, налице е кворум. Откривам заседанието на Общинска избирателна комисия Ямбол.

За отчитане на поименното гласуване определям колегата Галя Карчева.

Заседанието протоколира техническия сътрудник Анета Янузова.

Колеги, всички сте запознати с дневния ред. Имате ли предложения или възражения по него? Няма. Процедура по гласуване на дневния ред.

**ГАЛЯ КАРЧЕВА :** В зала 6, За - 6 членове – Ани Канева, Русалина Мирославова, Виолина Кавалджиева, Милена Иванова, Галя Карчева, Димитър Събев.

Против – няма.

**АНИ КАНЕВА:** Дневният ред се приема.

По т.1 от дневния ред докладва колегата Събев. Заповядай!

**ДИМИТЪР СЪБЕВ:** Колеги, предлагам Ви следния проект за решение:

ОТНОСНО: Промени в състави на СИК на членове от квотата на партия „ИМА ТАКЪВ НАРОД“ на територията на община Ямбол, при произвеждане на изборите за общински съветници и кметове на 29 октомври 2023г.

В ОИК Ямбол са постъпили 2 бр. заявления от Милко Димитров Димитров - упълномощен представител на ПП „ИМА ТАКЪВ НАРОД“, заведени под  №66 от 03.10.2023г. и под №72 от 04.10.2023г. във входящия дневник на комисията, с които са заявени промени в състави на СИК в община Ямбол.

Предвид гореизложеното и на основание чл. 87, ал. 1, т. 5 и т.6 от Изборния кодекс и Решение 2378-МИ от 12.09.2023г. на ЦИК, Общинска избирателна комисия Ямбол.

**Р Е Ш И:**

1.ОСВОБОЖДАВА в

|  |  |  |  |
| --- | --- | --- | --- |
| **СИК №** | **Име, презиме, фамилия** | **Длъжност** | ЕГН |
| 282600056 | Гергана Атанасова Иванова | Член |  |
| 282600087 | Диан Александров Александров | Член |  |
| 282600085 | Мирослава Василева Василева-Митева | Секретар |  |

2.АНУЛИРА издадените удостоверения.

3.НАЗНАЧАВА в:

|  |  |  |  |
| --- | --- | --- | --- |
| **СИК №** | **Име, презиме, фамилия** | **Длъжност** | ЕГН |
| 282600056 | Анжелина Стефанова Енчева | Член |  |
| 282600087 | Жана Михова Ганчева-Василева | Член |  |
| 282600085 | Диан Александров Александров | Секретар |  |

4.ИЗДАВА удостоверения на назначените по т.3 членове на СИК.

Решението подлежи на оспорване пред ЦИК, чрез ОИК, в тридневен срок от обявяването му по реда на чл.88 от Изборния кодекс.

**АНИ КАНЕВА:** Колеги, има ли изказвания по проекта? Не се правят. Процедура по гласуване.

**ГАЛЯ КАРЧЕВА :** В зала 6, За - 6 членове – Ани Канева, Русалина Мирославова, Виолина Кавалджиева, Милена Иванова, Галя Карчева, Димитър Събев.

Против – няма.

**АНИ КАНЕВА:** Решението се приема и е с № 58 – МИ от днешна дата.

По т.2 от дневния ред докладвам аз.

**АНИ КАНЕВА:** Колеги, представям ви следния проект на решение:

ОТНОСНО: Изменение на Решение №54-МИ от 29.09.2023г. на ОИК Ямбол, поради настъпила промяна в обстоятелствата, досежно фамилното име на член на СИК на територията на община Ямбол, при произвеждане на изборите за общински съветници и кметове на 29 октомври 2023г.

При извършена служебна проверка в информационната система, ОИК Ямбол констатира, че поради сключен граждански брак на 30.09.2023г., е настъпила промяна във фамилното име на Велина Красимирова Кръстева – член на СИК №282600003, назначена с Решение №54-МИ от 29.09.2023г. на ОИК Ямбол. Това обстоятелство налага изменение на посоченото решение в тази му част.

Предвид гореизложеното и на основание чл. 87, ал. 1, т. 1 от Изборния кодекс, Общинска избирателна комисия Ямбол.

**Р Е Ш И:**

1.Изменя Решение №54-МИ от 29.09.2023г. на ОИК Ямбол в табличната му част, поради настъпила промяна в обстоятелствата, досежно фамилното име на Велина Красимирова Кръстева с ЕГН: , назначена като член на СИК №282600003, като фамилното й име следва да се чете „Кръстева-Стоянова“.

2.Анулира издаденото удостоверение и издава ново с промененото фамилно име.

Решението подлежи на оспорване пред ЦИК, чрез ОИК, в тридневен срок от обявяването му по реда на чл.88 от Изборния кодекс.

**АНИ КАНЕВА:** Колеги, има ли изказвания по проекта? Не се правят. Процедура по гласуване.

**ГАЛЯ КАРЧЕВА :** В зала 6, За - 6 членове – Ани Канева, Русалина Мирославова, Виолина Кавалджиева, Милена Иванова, Галя Карчева, Димитър Събев.

Против – няма.

**АНИ КАНЕВА:** Решението се приема и е с № 59 – МИ от днешна дата.

По т.3 от дневния ред докладва колегата Кавалджиева. Заповядай!

**ВИОЛИНА КАВАЛДЖИЕВА:** Колеги, представям ви следния проект на решение:

ОТНОСНО: Определяне и упълномощаване на членове на Общинска избирателна комисия Ямбол за приемане на отпечатаните хартиени бюлетини и ролките със спeциализирана хартия за машинно гласуване за община Ямбол, при произвеждане на изборите за общински съветници и кметове на 29 октомври 2023г.

На основание чл.87, ал.1, т.1 и т.9 от ИК , [Решение № 1979- МИ от 18.08.2023г и писмо изх.№ МИ-15-610 от 03.10.2023г на ЦИК](https://www.cik.bg/bg/decisions/993/2019-09-07), Общинска  избирателна комисия Ямбол

**РЕШИ:**

**1.ОПРЕДЕЛЯ и УПЪЛНОМОЩАВА:**

* Пенка Георгиева Илиева, ЕГН – зам. председател на ОИК Ямбол
* Ангел Стоянов Ангелов, ЕГН – зам. председател на ОИК Ямбол

излъчени от различни партии и коалиции, да получат от „Печатница на БНБ„ АД отпечатаните хартиени бюлетини и ролките със специализирана хартия за машинното гласуване за произвеждане на изборите за общински съветници и кметове на 29 октомври 2023г. на територията на община Ямбол, както и да осъществяват контрол при доставката и транспортирането на бюлетините и ролките със специализирана хартия.

**2. УПЪЛНОМОЩАВА**определените по т.1 членове на ОИК Ямбол да подпишат приемо-предавателните протоколи и всички необходими документи във връзка с получаването и транспортирането на отпечатаните хартиени бюлетини и ролките със специализирана хартия за машинно гласуване.

3.За получаването на хартиените бюлетини и ролките със специализирана хартия представителите на ОИК и на областната администрация съставят и подписват констативен протокол, с който удостоверяват, че бюлетините и ролките със специализирана хартия са получен и приети на съхранение в определените за целта помещения под охраната на МВР. Представителите на ОИК и на областната администрация се подписват на товарителницата, предоставена от водача на превозното средство.

**4. Хартиените бюлетини и ролките със специализирана хартия за машинно гласуване се съхраняват съгласно т.17 от Решение № 1979-МИ от 18.08.2023 г на ЦИК.**

5.Информация с имената, ЕГН и телефонните номера на упълномощените лица, да се изпрати до ЦИК и „Печатница на БНБ“ АД в срок до 09.10.2023г.

Решението на ОИК подлежи на оспорване пред ЦИК в тридневен срок от обявяването му, по реда на чл.88 от ИК.

**АНИ КАНЕВА:** Колеги, има ли изказвания по проекта? Не се правят. Процедура по гласуване.

**ГАЛЯ КАРЧЕВА :** В зала 6, За - 6 членове – Ани Канева, Русалина Мирославова, Виолина Кавалджиева, Милена Иванова, Галя Карчева, Димитър Събев.

Против – няма.

**АНИ КАНЕВА:** Решението се приема и е с № 60 – МИ от днешна дата.

По т. 4 от дневния ред: Протоколно решение.

**АНИ КАНЕВА :** Колеги, поради отсъствие на тримата зам. председатели и секретаря на комисията в днешното заседание, съгласно Решение №2161-МИ/31.08.23г. на ЦИК следва да определим член на ОИК Ямбол, който заедно с мен да подпише приетите на настоящото заседание решения и други документи, при необходимост. Предложения, колеги?

**ДИМИТЪР СЪБЕВ :** Предлагам колегата Милена Иванова.

**АНИ КАНЕВА :** Други предложения? Не се правят.Колеги, предлагам да гласуваме протоколно решение в следния смисъл:

Общинска избирателна комисия Ямбол

РЕШИ:

Определя Милена Иванова - член на ОИК Ямбол, която съвместно с председателя на комисията да подпише приетите на настоящото заседание решения и други документи, при необходимост.

Процедура по гласуване.

**ГАЛЯ КАРЧЕВА :** В зала 6, За - 6 членове – Ани Канева, Русалина Мирославова, Виолина Кавалджиева, Милена Иванова, Галя Карчева, Димитър Събев.

Против – няма.

**АНИ КАНЕВА:** Решението се приема като протоколно такова.

**АНИ КАНЕВА:** Преминаваме към т. 5 от дневния ред, докладва колегата Мирославова. Заповядай!

**РУСАЛИНА МИРОСЛАВОВА** **:** докладва постъпилата входяща поща.

**АНИ КАНЕВА:** Колеги последващата т.6 - разни, има ли изказвания?

Аз ще взема думата.Колеги, да Ви уведомя, че е излязло решение №2594-МИ/04.10.2023г. на ЦИК относно условията и реда за участие на застъпници на кандидатите в кандидатските листи на партии, коалиции, местни коалиции и инициативни комитети в изборите за общински съветници и за кметове на 29 октомври 2023 г., в което е описан реда за регистрация на застъпници и документите, които трябва да постъпват при нас и които трябва да проверяваме, както и регистрите как се водят. Ще помоля всички да се запознаете с това решение, за да можем да го прилагаме, когато партиите започнат да регистрират застъпници.

**АНИ КАНЕВА:** Има ли други изказвания по т. Разни? Колега Събев, заповядай.

**ДИМИТЪР СЪБЕВ:** Колеги, в тази връзка искам да Ви запозная с трите подготвени проекта за съобщения, които ще бъдат качени на нашата интернет страница, а именно:

**Условия и ред за участие на застъпници на кандидатите в кандидатските листи на партии и коалиции.**

Застъпник може да бъде лице, което е навършило 18 години, не е поставено под запрещение, не изтърпява наказание лишаване от свобода и не е осъждано за умишлено престъпление от общ характер. Едно лице може да бъде застъпник само на една кандидатска листа. Застъпниците не са обвързани с конкретна избирателна секция. В изборния ден в изборното помещение не може да присъстват едновременно двама или повече застъпници на една кандидатска листа. От една и съща партия, коалиция, местна коалиция или инициативен комитет в изборното помещение може да присъства само застъпник или представител. Кандидатските листи за общински съветници и за кметове на една и съща партия, коалиция или местна коалиция може да бъдат представлявани общо от един застъпник в една избирателна секция в изборния ден. Общият брой на застъпниците на всяка кандидатска листа на партия и коалиция не може да надвишава броя на избирателните секции в съответния изборен район.

Застъпниците се регистрират в ОИК Ямбол чрез заявление за регистрация на застъпници по образец ([Приложение № 72-МИ от изборните книжа](file:///C:\Users\User\Downloads\Приложение%20№%2072%20МИ%20Заявление%20регистрация%20на%20застъпници-чл.%20118%20ал.%201%20и%202%20чл.%20117%20ал.%204%20ИК%20(1).doc)), **подадено до 17.00 ч. на 28 октомври 2023 г.** Заявлението от партия и коалиция се подписва от представляващите партията или коалицията или от изрично упълномощени от тях лица. В случаите, когато заявлението се подписва и/или подава от упълномощени лица, се представя и заверено от пълномощника копие на съответното пълномощно. Към заявлението на партията и коалицията задължително се прилага списък на лицата – на хартиен носител в един екземпляр и на технически носител в подходящ формат (.csv, .xls, .xlsx), както и декларация от лицата ([Приложение № 74-МИ от изборните книжа](file:///C:\Users\User\Downloads\Приложение%20№%2074%20МИ%20Декларация%20застъпник%20(чл.3,%20чл.117,%20чл.118,%20чл.120).doc)). Списъкът се подписва и подава от представляващия/те или от упълномощено/и от него/тях лице/а.

Партиите и коалициите, регистрирали кандидатска листа, могат да подават допълнително второ или следващо заявление за регистрация на нови застъпници при спазване на гореописаните изисквания.

След извършване на проверка на лицата дали отговарят на изискванията за регистрирането им като застъпници, ОИК приема решение за регистрация и издава удостоверения на регистрираните застъпници в един екземпляр по образец.

Всяка партия и коалиция може да подаде предложение за регистрация на заместващи застъпници, които да заменят вече регистрирани застъпници. Общият брой на заместващите застъпници на всяка кандидатска листа на партия, коалиция, местна коалиция и инициативен комитет може да бъде до една трета от броя на избирателните секции в съответния изборен район.

Заместващите застъпници се регистрират в ОИК Ямбол до изборния ден по гореописания ред чрез предложение по образец [(Приложение № 73-МИ от изборните книжа](file:///C:\Users\User\Downloads\Приложение%20№%2073%20МИ%20Предложение%20за%20регистрация%20на%20заместващи%20застъпници%20чл.%2057%20ал.%201%20и%20чл.%20118%20ал.%204%20чл.%20117%20ал%204.doc)), **подадено до 17.00 ч. на 28 октомври 2023 г.**

С решението си ОИК регистрира заместващия застъпник, заличава регистрацията и анулира удостоверението на заместения застъпник.

Общинската избирателна комисия издава удостоверение на регистрирания заместващ застъпник.

Отказът на ОИК да регистрира застъпник или да му издаде удостоверение може да се оспори по реда на чл. 88, ал. 1 от Изборния кодекс пред ЦИК.

При произвеждане на втори тур при избори за кмет, извършената в общинската избирателна комисия регистрация на застъпниците за първия тур запазва действието си. Между двата тура може да бъдат регистрирани и нови застъпници при спазване изискванията на Изборния кодекс и това решение.

Застъпниците се легитимират с издаденото удостоверение за периода от регистрирането им до обявяването на резултатите от изборите, съответно втория тур на избор за кмет където такъв е произведен, а в изборния ден – и с утвърдения отличителен знак.

В изборния ден застъпниците са длъжни да носят отличителния знак, утвърден с [Решение № 2173-МИ от 1 септември 2023 г. на ЦИК](https://www.cik.bg/bg/decisions/2173/2023-09-01). Застъпниците, които носят отличителни знаци извън утвърдените от ЦИК или не носят отличителни знаци, се отстраняват от изборното помещение с решение на секционната избирателна комисия. Решението може да се оспорва пред общинската избирателна комисия, която се произнася незабавно с решение, което не подлежи на обжалване.

Застъпникът не може да бъде кандидат, наблюдател, представител на партия, коалиция, местна коалиция или инициативен комитет, член на избирателна комисия, член на инициативен комитет, анкетьор, лице за поддръжка на техническо устройство за машинно гласуване или да участва в изборите в друго подобно качество.

Застъпникът не може да бъде придружител.

**ПРАВО И РЕД НА ЗАЯВЯВАНЕ ЗА ГЛАСУВАНЕ С ПОДВИЖНА ИЗБИРАТЕЛНА КУТИЯ**

Право да гласуват с подвижна избирателна кутия в изборите за общински съветници и кметове имат избирателите с трайни увреждания, които не им позволяват да напуснат дома си и да упражнят правото си на глас в изборно помещение.

Тези избиратели подават заявление за вписване в списъка за гласуване с подвижна избирателна кутия (Приложение № 17-МИ от изборните книжа) до кмета на общината, не по-късно от 14 дни преди изборния ден (14.10.2023г.). Заявлението е саморъчно подписано и може да бъде подадено от упълномощено лице или изпратено по пощата, факс или електронно заявление със същото съдържание през интернет страницата на общината. При подаване на електронното заявление не се изисква подпис. В заявлението се посочват имената на избирателя, ЕГН, постоянният адрес или настоящият адрес, когато е направено искане по чл. 36 ИК.

Избирателите с трайни увреждания, които не им позволяват да упражнят избирателното си право в изборното помещение и желаят да гласуват с подвижна избирателна кутия, но не са подали заявление до 14.10.2023г., може да гласуват с подвижна избирателна кутия, ако заявят това не по-късно от 5 дни преди изборния ден (23.10.2023г.) и при условие че на територията на населеното място е назначена подвижна секционна избирателна комисия.

Общинската администрация установява наличието на трайно увреждане на избирателя, което не му позволява да упражни избирателното си право в изборно помещение:

-служебно, като вътрешна електронна административна услуга по реда на Закона за електронното управление;

-като изиска документ от ТЕЛК (НЕЛК), когато служебната проверка по т. 1 е неуспешна.

Имената на избирателя, се заличават от избирателния списък и се вписват от общинската администрация в списък за гласуване с подвижна избирателна кутия.

**ПРАВО И РЕД НА ЗАЯВЯВАНЕ ЗА ГЛАСУВАНЕ ПО НАСТОЯЩ АДРЕС**

Избирател, чийто постоянен и настоящ адрес са в различни населени места и желае да гласува в населеното място по настоящия си адрес, следва да поиска да бъде вписан в избирателния списък по настоящ адрес не по-късно от 14 дни преди изборния ден (14.10.2023г.). Искането се прави писмено до кмета на общината и съдържа единния граждански номер на избирателя, вида и номера на документа му за самоличност и подпис или чрез електронно заявление през интернет страницата на Главна дирекция "Гражданска регистрация и административно обслужване" в Министерството на регионалното развитие и благоустройството. В електронното заявление избирателят вписва имената си по документ за самоличност, вида и номера на документа за самоличност, датата, мястото и органа на издаването, единния си граждански номер, сравнява постоянния и настоящия си адрес и посочва телефонен номер, като подпис не се изисква.

Право да депозира такова искане има само избирател, който е регистриран по настоящ адрес в съответното населено място най-малко 6 месеца преди изборния ден (т.е. регистриран до 28.04.23г.). В искането се посочва и датата на адресната регистрация по настоящ адрес.

**АНИ КАНЕВА:** Благодаря на колегата Събев за така изготвените и докладвани съобщения, които са важни за изборния процес. Колеги, други изказвания има ли? Не се правят.

Поради изчерпване на дневния ред закривам заседанието. За следващото заседание ще бъдете уведомени по съответния ред.

Заседанието беше закрито в 17:40 часа.

Председател:

Ани Канева

Член:

Милена Иванова